Jeg kan læse i anmeldelserne om Alka Forsikring, at der er rigtig mange positive oplevelser, men mange af dem går på præmiepriserne i forhold til andre selskaber. Jeg vil gerne ADVARE mod disse lave i priser i forhold når uheldet så er ude og man skal bruge hjælp fra selskabet, så forsvinder alt det positive :(. Vores oplevelse : køber en Apple MacBook Pro på den Blå Avis og betaler 13.000 kr. Annoncen fortæller, pc.er er næsten sprit ny og nyprisen 15.999 kr. Der medfølger købskvittering fra Elgiganten, garanti og alt tilbehør inkl.. kasse. Der bliver handlet og pc'en afhentet. D. 12. september 2016 bliver pc'en stjålet på Erhvervs akademiet i KBH da den forlades i 5 min. Sagen anmeldelse til politiet og til Alka. Begge steder medsendes den ved handlen udleverede kvittering. Ca. 8 dage efter bliver min søn, 26 år, bedt om at møde op hos Alka forsikring i Taastrup hos en navngiven skadesbehandler og skal under -skrive en tro & love erklæring. Min søn underskriver selvfølgelig, men kort efter bliver han krydsforhørt af pgl. som fortæller, at han har fundet ud af, at den udleverede kvittering for købet er Falsk. På kvitteringen er anført et telefonnummer, som Alka har ringet til og en person i Randers oplyser til Alka, at han stadig har sin pc.er samt kvitteringen for købet, som er sket hos Elgiganten i Randers. Alka scanner kvitteringen og sender den til personen i Randers, som melder tilbage, at kvitteringen er den samme som den han er i besiddelse af, men med den ændring at hans navn øverst i venstre hjørne er fjernet. Han kan ikke forstå, hvordan en person på Sjælland kan udlevere kvitteringen som det er sket. Han fortælle dog, at pc.en har været til reparation 3 gange i okt. 2015, jan. 2016 og for ca. 1 måned siden, men nægter og tro på at firmaet der reparerede pc'en har kopieret kvitteringen, som var scannet ind på pc'en.
Skadesbehandleren mere end insinuerer, at min søn selv er indblandet i forfalskningen af kvitteringen og under den fortsatte samtale føler min søn sig stærkt kriminaliseret. Han bliver afslutningsvis bedt om selv og rette henvendelse til politiet og oplyse det Alka har konstateret i forhold til kvitteringen, samt at han ikke skal rette henvendelse til personen i Randers, ligesom han ikke skal "lege politimand", men lade politiet foretage det videre.  
Vi retter henvendelse til politiet i KBH, som oplyser, at de har henlagt sagen, selv om min søn ved anmeldelsen oplyste navn på sælger. Politiet beder min søn finde ud af yderligere og hvis han kan tilgå med yderligere oplysninger om sælgeren så vil sagen blive genåbnet.
Min søn skriver efterfølgende til skadesbehandleren hos Alka og oplyser svaret fra politiet og at vi selv har talt med personen i Randers, samt at på det foreliggende grundlag stadig ønsker erstatning via forsikringen.
Skadesbehandleren vende tilbage med besked om, at min søn åbenbart ikke har fået noget ud af deres tidligere meget alvorlige samtale og at han pga. sagen vil indstille til sin overordnet, at min søn anmeldes for forsikringssvig. Hvornår er et forsikringsselskab blevet myndighed og den nævnte tro & love erklæring har den retsgyldighed. Når man indgiver en anmeldelse til politiet er det under strafansvar, hvilket Alka skal rette sig efter.
Vi klagede til Alka over behandlingen fra skadesbehandleren og efterfølgende oplyste vi en teamleder i samme afdeling, at vi via den Blå Avis havde fået annoncen tilsendt, hvoraf det helt tydeligt fremgår, at pc'en sælges som værende sprit ny med kvittering, garantibevis og købt hos Elgiganten m.m. Endvidere havde vi fundet adresse, navn og telefonnummer på sælger som vi havde videregives til politiet, Vi sendte annonceteksten til teamlederen og bed den indgå i Alkas afgørelse i sagen.
 I går d. 29. september meddelte teamlederen, at man ikke ville udbetale erstatning i sagen og brugte udtrykket, at min søn ikke var "lovlig værnet interesse" og derved ikke direkte skadeslidt. Det kræver vel, at Alka kan bevise/godtgøre, at der rent faktisk er tale om en stjålet pc. Hvis sælger har erhvervet pc'en på legal vis, men har brugt en andens kvittering for en lign. pc, så må min søn var direkte skadeslidt, men de betragtninger  bruger man åbenbart ikke hos Alka. Man oplyste slutteligt at Alka lukkede sagen mht. erstatning, men at man med stor interesse nøje ville følge politisagen. Igen en insinuering fra selskabet side mod min søn.
Vi går videre med sagen til Ankenævnet for Forsikringer, idet behandlingen og opførelsen fra Alka er uhørt over for en ung mand, der aldrig har været i konflikt med loven og som i den grad er blevet behandlet som kriminel og ikke mindst insinueret som værende kriminel.

SÅ ADVARSEL TIL ANDRE DER PÅTÆNKE OG TEGNE FORSIKRINGER HOS ALKA. - ALTING ER GODT TIL DET GÅR GALT.

Jeg har selv bygningsforsikring, indbo og 2 bilforsikringer hos Alka, som jeg opsiger om meget kort tid og håber så bare, at jeg ikke selv skal gøre brug af forsikringen forinden med risiko for at blive kriminaliseret osv.

Fortsat d. 8. oktober.
Jeg reflekterer på min tidligere anmeldelse d. 30. september, idet sagen tog en drejning fra totalafvisning om udbetaling af erstatning, til min søn, til det modsatte nemlig udbetaling af erstatning. 
Efter meget skriveri og telefonsamtaler med skadesansvarlig Sune Ploug Sørensen, som undersøgte sagen til bunds i forhold til alle vores indsendte oplysninger vedr. sælger på den Blå Avis mht. navn, adresse,indrykket annonce osv, som solgte pc'en med en falsk kvittering. Endvidere kontakt til oprindelig ejer af pc'en som ikke vidste, at hans pc. indsendt til reparation, var ombyttet til en anden pc. Jeg skriver ikke så meget på grund af erstatningen, men mere pga. at min søn ikke længere føler sig kriminaliseret. 
Stor tak til Sune P. Sørensen for hans behandling af sagen.
Jeg kan desværre kun give 3 stjerner pga. sagens behandling forud for Sune P. Sørensen, idet sagen var forbundet med stor irritation for min søn og mig selv i forbindelse med skadeafdelingen ved en navngiven skadesbehandler.

Nu afventer vi politianmeldelsens resultat mod gerningsmanden som solgte pc'en via den Blå Avis.

Mvh.

Michael Balvits